கேள்வி: ஸ்ரீ சித்ரா கலைக்கூடம் பற்றி விளக்கவும்.
பதில்: படிமம்:Raja_Ravi_Varma,_The_Milkmaid_(1904).jpg, ''தி மில்க்மேட்'' ஓவியம்(1904) ]] ஸ்ரீ சித்ரா கலைக்கூடம் (Sree Chitra Art Gallery) என்பது இந்தியா திருவனந்தபுரம் உள்ள ஒரு ஓவியக் காட்சியகம் ஆகும். இது 1935 ஆம் ஆண்டில் நிறுவப்பட்டது. இது நேப்பியர் அருங்காட்சியகம் வடக்குப் பக்கமாக அமைந்துள்ளது. இதை சித்திரைத் திருநாள் பலராம வர்மா திறந்து வைத்தார். இந்த கலைக்கூடத்தில் பாரம்பரிய மற்றும் சமகால ஓவியங்கள் காட்சிக்கு வைக்கப்பட்டுள்ளன. ரவி வர்மா, நிக்கோலஸ் ரோரிச், ஸ்வேடோஸ்லாவ் ரோரிச், ஜாமினி ராய், இரவீந்திரநாத் தாகூர், வி.எஸ். எல்லிநாதன், சி.ராஜா ராஜா வர்மா, மற்றும் கே. சி. எஸ். பணிக்கர் ஆகியோரின் தனிப்பட்ட தொகுப்புகளைக் கொண்ட ஓவியங்கள் உள்ளன. இந்தக் கலைக்கூடத்தில் சுமார் 1,100 ஓவியங்கள் உள்ளன.
கேள்வி: ஸ்ரீ சித்ரா கலைக்கூடம் - காட்சிப்பொருள்கள் பற்றி விளக்கவும்.
பதில்: இந்த கலைக்கூடத்தில் முகலாய, ராஜ்புத், வங்காளம், ராஜஸ்தானி மற்றும் தஞ்சை கலைப் பாணிகளைச் சேர்ந்த கலைப் படைப்புகள் காட்சியில் உள்ளன. இங்கு சீனா, யப்பான் மற்றும் பாலினீய ஓவியங்கள், திபெத்து தங்கா, மற்றும் வரலாற்றுக்கு முந்தைய காலங்களிலிருந்து உள்ள காலத்தைச் சேர்ந்த இந்திய சுவர் ஓவியம் தனித்துவமான தொகுப்புகள் உள்ளன. உலகின் பல்வேறு பகுதிகளைச் சேர்ந்த ஓவியங்களும், அஜந்தா குகைகள், பாக், சிகிரியா மற்றும் சித்தன்னவாசல் ஆகிய இடங்களைச் சேர்ந்த சுவரோவியங்களின் சிறிய வடிவங்களும், காட்சியில் உள்ளன. மேலும் ஆவணக் காப்பக முக்கியத்துவத்தினைக் கொண்ட கையெழுத்துப்படி இங்கு உள்ளன. இந்த காட்சிக்கூடத்தில் 400 ஆண்டுகள் பழமை வாய்ந்த சிறிய அளவிலான தஞ்சாவூர் ஓவியப் பாணி காட்சிக்கு வைக்கப்பட்டுள்ளன.
கேள்வி: ஸ்ரீ சித்ரா கலைக்கூடம் - விபத்து பற்றி தகவல் சொல்.
பதில்: 2010 ஆம் ஆண்டில் ஏற்பட்ட மின் கசிவு காரணமாக உண்டான தீ விபத்தின் காரணமாக, புதுப்பிக்கும் நோக்கில் கலைக்கூடம் மூடப்பட்டது 2013 ஆம் ஆண்டில், சி.ராஜா ராஜ வர்மாவின் சில ஓவியங்கள் ஈரப்பதம் காரணமாக சேதம் அடைந்ததாக அறிவிக்கப்பட்டது. அவ்வாறாகச் சேதம் அடைந்தவற்றில் ''செகந்திராபாத் ஏரி'', ''உள்ளூர் கள்ளுக்கடை'' மற்றும் ''இமயமலை'' ஆகிய ஓவியங்கள் அடங்கும். ஒன்பது எண்ணெய் ஓவியங்களும், ரவி வர்மாவின் ஒரு நீர் வண்ண ஓவியமும் இடம் இல்லாததால் பாதுகாப்பு அறையில் வைக்கப்பட்டுள்ளன. ''ஊஞ்சலில் ஆடுகின்ற பெண்மணி,'' ''மைசூர்'' ''யானை பிடித்தல்,'' ''ஸ்ரீராமர் வில்லை வளைத்தல்'', ''இரண்டு குதிரைகள்'', ''ஊர்வலம்'', ''உருவப்பட ஆய்வு'' மற்றும் ''பட்டாம்பூச்சி'' போன்ற ஓவியங்கள் இதில் அடங்கும் . கலைக்கூடத்தில் ஒப்படைக்கப்பட்ட சில ஓவியங்கள் காணாமல் போய்விட்டதாக கிளிமானூர் அரண்மனை அதிகாரப்பூர்வமாக புகார் அளித்தது. போதிய இட வசதி இல்லாததன் காரணமாக, கலைக்கூடத்திற்கு ஒரு புதிய கட்டிடம் கட்டுவதற்கான திட்டம் முன்மொழியப்பட்டு, அதற்கான அடிக்கல் 1985 ஆம் ஆண்டில் நாட்டப்பட்டது, ஆனால் அந்தப் பணிகளில் எந்தவித முன்னேற்றமும் காணப்படவில்லை.